Езоп
Опашката и тялото на змията

Превод от старогръцки: Тодор Сарафов, 1967

chitanka.info

Веднъж опашката на змията сметнала, че тя трябва да води и да върви напред. А тялото на змията казало:

— Как ще ни водиш, като нямаш очи и нос както другите животни?

Но тя не искала и да чуе, докато най-после здравият разум отстъпил.

И тъй, опашката застанала начело и започнала да води. Влачела тя в слепотата си цялото тяло, докато змията попаднала в яма, пълна с камъни, и наранила гръбнака и цялото си тяло. Започнала тогава опашката с най-ласкав тон да моли главата:

— Спаси ни, ако обичаш, господарке! Аз наистина влязох в лош спор с тебе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.